Diari Oficial de la Generalitat Valenciana


Sumari del DOGV 5476, del 23-03-2007 (2007/3492)

ORDE d'11 de gener de 2007 de la Conselleria de Cultura, Educació i Esport per la qual es convoquen ajudes per a la restauració de campanes i les seues instal·lacions tradicionals a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3492


Data del document
:   11-01-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * cultura popular
    * ajuda pública
    * administració local
    * suport econòmic
    * protecció del patrimoni
    * societat sense fins de lucre
    * música

L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per Llei Orgànica 1/2006, de 10 d'abril, establix en l'article 49.5 la competència exclusiva de la Generalitat en matèria de patrimoni històric, artístic, monumental, arquitectònic, arqueològic i científic, sense perjuí del que disposa el número 28 de l'apartat 1, de l'article 149 de la Constitució Espanyola. Estes funcions resulten assignades a la Conselleria de Cultura, Educació i Esport, pel Decret 8/2004, de 3 de setembre, del president de la Generalitat Valenciana (DOGV 23.06.03), pel qual s'assignen competències a les conselleries.
D'acord amb el que establix la Llei 38/2003, de 17 de novembre, General de Subvencions, i l'article 91 de la Llei 4/1998, d'11 de juny, de la Generalitat Valenciana, del Patrimoni Cultural Valencià, i amb la finalitat de difondre, promoure i conservar el patrimoni cultural valencià, es convoquen ajudes destinades a finançar la restauració de campanes a la Comunitat Valenciana, i fent ús de les facultats conferides per l'article 35 de la Llei 5/1983, de 30 de desembre, de Govern Valencià,
ORDENE
Primer
Es convoquen ajudes per a la restauració de campanes i les seues instal·lacions tradicionals a la Comunitat Valenciana, i s'aproven les bases per què es regix esta convocatòria.
Segon
L'import total de les esmentades ajudes és de 55.000 euros, que serà satisfet a càrrec de la línia T.2159.000 del programa 38.70.94.822.30 del pressupost de la Generalitat de l'exercici 2007.
DISPOSICIONS FINALS
Primera
Es delega en el director general de Patrimoni Cultural Valencià i Museus la facultat de concedir estes ajudes i se l'autoritza en els més amplis termes possibles perquè dicte les resolucions necessàries per al desplegament i execució d'esta orde.
Segona
Esta orde produirà efectes des del dia de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.
b) El recurs contenciós administratiu haurà de plantejar-se davant de la sala contenciosa administrativa del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació.
Les administracions públiques només podran interposar recurs contenciós administratiu, en la forma i terminis que prevenen els preceptes anteriors i, si és el cas, els articles 44 i 46.6 de la Llei Reguladora de la Jurisdicció Contenciosa Administrativa.
València, 11 de gener de 2007
El conseller de Cultura, Educació i Esport
ALEJANDRO FONT DE MORA TURÓN
Bases per a la concessió d'ajudes per a la restauració de campanes i les seues instal·lacions tradicionals a la Comunitat Valenciana
Primera. Objecte de la subvenció
L'objecte de les presents ajudes és col·laborar amb les institucions beneficiàries en el cofinançament d'intervencions destinades a la restauració de campanes i les seues instal·lacions tradicionals.
Segona. Beneficiaris i requisits que hauran de reunir estos
Podran ser beneficiaris d'estes ajudes els ajuntaments, les corporacions locals i les institucions sense fins de lucre titulars de campanes i les seues instal·lacions tradicionals, o usuaris de campanes, existents a la Comunitat Valenciana.
Tercera. Formalització de sol·licituds, termini de presentació i documentació que necessàriament ha d'acompanyar-se a estes
1. Les sol·licituds, que es formularan segons el model de l'imprés normalitzat que s'adjunta com a annex I i que figura en l'adreça d'Internet http://www.cult.gva.es/dgpa/, es dirigiran a la Conselleria de Cultura, Educació i Esport, Direcció General de Patrimoni Cultural Valencià i Museus. Les sol·licituds, segons model normalitzat, estaran també a disposició dels interessats en les dependències centrals de la Direcció General de Patrimoni Cultural Valencià i Museus i en les direccions territorials de Cultura, Educació i Esport.
2. Les sol·licituds hauran de ser subscrites pels qui tinguen la representació en cada cas, d'acord amb la normativa d'aplicació.
3. Les sol·licituds hauran de presentar-se en el Registre General d'esta conselleria, en les direccions territorials de Cultura, Educació i Esport o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'acompanyaran de l'annex II. Una vegada presentada i registrada degudament la sol·licitud, esta podrà enviar-se per fax a l'òrgan convocant al número de fax 902075902.
A la sol·licitud haurà d'acompanyar-se la documentació següent:
a) Memòria tècnica de la intervenció, segons model normalitzat, acompanyada de la documentació fotogràfica i el pressupost descriptiu del cost d'esta.
b) Declaració de titularitat del bé a intervindre o acreditació de l'autorització del titular per a la intervenció.
c) Acreditació de l'existència de la institució sense ànim de lucre i de la seua representació.
d) Justificació de no trobar-se incurs en les prohibicions assenyalades en l'art. 13.2 i 3 de la Llei 38/2003, de 17 de novembre, General de Subvencions, d'acord amb les formes previstes per l'apartat 7 d'este article.
e) Compromís dels ajuntaments, corporacions locals o institucions sense ànim de lucre relatiu al cofinançament d'un mínim del 25% del cost total de l'actuació proposada.
f) Contracte de manteniment anual de les instal·lacions establit amb una empresa especialitzada, fent constar la identificació fiscal de l'empresa i les condicions del manteniment.
Acreditació de trobar-se al corrent de les obligacions tributàries amb l'administració Tributària Estatal i de la Comunitat Valenciana i enfront de la Seguretat Social, en els termes i forma que establixen els articles 13, 14 i 15 del Reglament General de la Llei de Contractes de les Administracions Públiques aprovat pel Reial Decret 1098/2001, de 12 d'octubre (BOE 26.01.01). Quedaran exonerades amb caràcter general del compliment de la dita acreditació les entitats locals així com els ens i empreses a què es referix l'article 5 del text refós de la Llei d'Hisenda Pública de la Generalitat Valenciana. En el cas que el certificat d'eixe extrem no siga expedit per l'òrgan competent dins del termini màxim previst, bastarà adjuntar a la sol·licitud inicial l'acreditació d'haver-lo sol·licitat, i s'haurà d'aportar tan prompte com s'expedisca
g) Les subvencions que s'hagen sol·licitat o que hagen sigut atorgades per altres administracions o ens públics o privats.
h) Alta de tercers, segons el model normalitzat inclòs en l'annex III.
4. Només s'admetrà una sol·licitud per entitat sol·licitant.
5. Les sol·licituds hauran de presentar-se en el termini d'un mes a partir de l'endemà de la publicació d'esta convocatòria en el Diari Oficial de la Comunitat Valenciana.
6. D'acord amb el que establix l'article 71 de la Llei 30/1992, de 26 de novembre, modificada per Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, si la sol·licitud no reunix els requisits i documents que s'assenyalen en esta base, es requerirà l'interessat perquè en el termini de 10 dies esmene la falta o perquè adjunte els documents preceptius, amb indicació que, si no ho fa així, es considerarà que desistix de la seua petició, amb la resolució prèvia que haurà de ser dictada en els termes previstos en l'article 42 de la mencionada llei.
Quarta. Dotació d'estes ajudes
Es concediran subvencions per un import màxim de 10.000 euros per beneficiari.
Quinta. Criteris de l'actuació a valorar per a la concessió de les ajudes
1. En la intervenció hauran d'aplicar-se criteris adequats de restauració, i hauran de conservar al màxim els components i els elements auxiliars. En el cas d'existir canvis en les instal·lacions tradicionals, es justificarà i documentarà en cada cas els motius de la substitució.
2. Per a la concessió de les ajudes es tindran en compte els següents criteris de prioritat:
a) Quant al tipus d'instal·lacions, fins a un màxim de 12 punts, per a actuacions de:
- Millora o restauració de les campanes que conserven les seues instal·lacions tradicionals (truges o jous de fusta, sistemes de toc manual). (Màx. 4 punts)
- Substitució de les instal·lacions metàl·liques dels últims trenta anys per altres de tradicionals, prioritzant les campanes anteriors a 1900, i especialment aquelles foses abans de 1700. (Màx. 4 punts)
- Completar els processos de restauració iniciats en exercicis anteriors. (Màx. 4 punts)
b) Quant al tipus de motors i altres mecanismes per al toc, fins a un màxim de 12 punts:
- Es contemplaran exclusivament els anomenats motors d'impulsos. En tot cas, estos mecanismes respectaran les instal·lacions tradicionals o les que es restauren, reproduiran els tocs locals i no impediran de cap manera els tocs manuals. Per a l'exercici del toc manual, s'haurà d'instal·lar una ballesta, sempre col·locada al costat contrari de l'electromall. (Màx. 4 punts)
- En cap cas es podran instal·lar dos electromalls diferents per a una sola campana, i menys encara a diverses altures per a simular una nota distinta. En la mesura que siga possible, el motor d'impulsos i l'electromall s'instal·laran en el costat esquerre per a no dificultar el possible toc manual. (Màx. 4 punts)
- Els ordinadors podran substituir els rellotges mecànics locals, encara que és convenient mantindre estos en funcionament de manera manual en tot el que es puga, perquè es tracta d'un important element patrimonial. En cas que els rellotges mecànics se substituïsquen per ordinadors o autòmats, hauran de romandre en la torre, degudament protegits per a la seua conservació i possible restauració futura. (Màx. 4 punts)
- Els mecanismes elèctrics i electrònics hauran d'estar homologats segons la normativa de la Unió Europea. (Màx. 4 punts)
- Els suports de les campanes hauran d'estar a nivell de mur, recuperant els buits tradicionals que garantixen una millor seguretat de les instal·lacions. (Màx. 4 punts)
- No hauran de reutilitzar-se els anteriors suports de motors o electromalls, que hauran de ser retirats. (Màx. 4 punts)
Sexta. Tramitació, instrucció i resolució del procediment
1. El servici encarregat de la instrucció i tramitació del procediment és el Servici de Patrimoni Arqueològic, Etnològic i Històric de la Direcció General de Patrimoni Cultural Valencià.
2. Per a la valoració i selecció de les sol·licituds es constituirà una comissió avaluadora formada per la cap d'Àrea de Patrimoni Cultural i Museus, que actuarà com a presidenta, i quatre tècnics designats pel director general de Patrimoni Cultural Valencià i Museus, un dels quals haurà d'actuar com a secretari.
3. La cap d'Àrea de Patrimoni Cultural i Museus elevarà proposta de la comissió avaluadora al director general de Patrimoni Cultural Valencià i Museus, que resoldrà per delegació del conseller de Cultura, Educació i Esport en el termini de quinze dies. La resolució serà publicada en el Diari Oficial de la Comunitat Valenciana.
4. La resolució es dictarà i publicarà en el termini màxim de tres mesos des de la publicació en el DOCV de la present orde amb subjecció al contingut establit en l'article 18.1 de la Llei 38/2003, de 17 de novembre, General de Subvencions. En el cas de no dictar-se resolució en este termini es consideraran desestimades les sol·licituds sense perjuí de l'obligació de resoldre expressament la convocatòria de conformitat amb el que establix l'article 42 de la Llei de Règim Jurídic de les Administracions Públiques i del Procediment Administratiu Comú.
5. La motivació de la resolució que s'adopte quedarà acreditada en l'expedient.
6. La resolució adoptada es donarà a conéixer a la Comissió Mixta Església-Generalitat.
Sèptima. Modificació de la resolució de concessió
Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
L'import de les ajudes en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.
Octava. Obligacions dels beneficiaris
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions.
2. Els beneficiaris de la subvenció podran subcontractar l'execució total de l'actuació que constituïx l'objecte de la subvenció amb subjecció al que disposa l'article 29 de la Llei 38/2003, de 17 de novembre, General de Subvencions.
3. En particular, tots els beneficiaris d'estes ajudes queden obligats a:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions així com a complir les obligacions previstes en la Llei del Patrimoni Cultural Valencià, Llei 4/1998, d'11 de juny, de la Generalitat Valenciana.
b) Acreditar davant de la Conselleria de Cultura, Educació i Esport el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
c) Sotmetre's a les actuacions de comprovació a efectuar per la Direcció General de Patrimoni Cultural Valencià i Museus, així com qualssevol altres de comprovació i control financer que puga realitzar la Intervenció General de la Generalitat Valenciana, aportant tota la informació que siga requerida en l'exercici de les actuacions anteriors.
d) Comunicar a la Direcció General de Patrimoni Cultural Valencià l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Disposar de llibres comptables, registres diligenciats i la resta de documents degudament autenticats en els termes exigits per la legislació aplicable al beneficiari en cada cas amb la finalitat de garantir l'adequat exercici de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
g) Adoptar les mesures de difusió contingudes en l'apartat 4 de l'article 18 de la Llei General de Subvencions. En este sentit la institució beneficiària es compromet a citar que ha gaudit d'una ajuda concedida per la Conselleria de Cultura, Educació i Esport en qualsevol publicació resultant de l'activitat per a la qual es va concedir l'ajuda.
h) Les obligacions establides amb caràcter general en l'article 31.4 de la Llei 38/2003, de 17 de novembre, General de Subvencions.
i) Justificar la realització de l'activitat en un termini comprés entre la data de la notificació de la concessió de la subvenció i el dia 31 d'octubre de 2007 (ambdós inclusivament). Per a això, hauran de presentar la documentació següent:
- Document comptable de reconeixement de l'obligació o còpia degudament legalitzada per al cas dels ajuntaments i corporacions locals, i a més, en tot cas, factures, que justifiquen les despeses realitzades per dur a terme l'activitat per l'import del cost total d'esta.
- Memòria de l'activitat realitzada, en què es descriuran les actuacions i els materials emprats, així com les recomanacions per a la seua conservació. A la memòria, que s'entregarà impresa i en disquet, s'acompanyarà la documentació fotogràfica del resultat de la restauració. S'indicarà el cost total de l'actuació amb desglossament de les despeses en les quals s'haguera incorregut.
En cas que, durant la intervenció, es col·locara algun tipus de cartell anunciador d'esta, haurà de fer-se necessàriament referència a la participació d'esta conselleria en el cofinançament, per mitjà de la inserció en este del logotip de la Generalitat en la forma que esta conselleria prèviament determine.
Novena. Forma de pagament
El pagament de l'ajuda concedida es farà efectiu per mitjà de transferència després de la presentació per part del beneficiari d'esta de la documentació a què es referix la base octava apartat i).
Deu. Inspecció i suport tècnic
La Direcció General de Patrimoni Cultural Valencià i Museus podrà inspeccionar en qualsevol moment les instal·lacions i prestarà el suport tècnic per a la seua posada en marxa, conservació i funcionament a les institucions que s'acullen a esta convocatòria.
Onze. Reintegrament de quantitats percebudes
Serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els següents casos, d'acord amb el que establix l'article 37 de la Llei 38/2003, de 17 de novembre, General de Subvencions:
a) Obtenció de la subvenció falsejant les condicions requerides per a això o ocultant aquelles que ho hagueren impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient.
d) Incompliment de l'obligació d'adoptar les mesures de difusió contingudes en la base octava.
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.
f) Incompliment de les obligacions imposades per l'administració als beneficiaris, així com dels compromisos per estos adquirits, amb motiu de la concessió de la subvenció, sempre que afecten la manera com s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció, o que s'hi referisquen.
g) Incompliment de les obligacions imposades per l'administració als beneficiaris, així com dels compromisos per estos adquirits, amb motiu de la concessió de la subvenció, diferents dels anteriors, quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.
h) L'adopció, en virtut del que establixen els articles 97 a 89 del Tractat de la Unió Europea, d'una decisió de la qual es derive una necessitat reintegrament.
En el cas que el compliment del beneficiari s'aproxime de manera significativa al compliment total i siga acreditada per estos una actuació inequívocament tendent a la satisfacció dels seus compromisos, la quantitat a reintegrar serà determinada segons el principi de proporcionalitat per l'aplicació dels criteris enunciats en el paràgraf n) de l'apartat 3 de l'article 17 de Llei 38/2003, de 17 de novembre, General de Subvencions.
Igualment, en el supòsit de concurrència de subvencions o altres ingressos diversos, quan l'ajuda principal siga de la Generalitat, serà procedent el reintegrament de l'excés obtingut sobre el cost de l'activitat realitzada.